Arild Jensen (komponist)

Arild Jensen (født 1. desember 1968 i Drammen) er en norsk musiker, arrangør og komponist. Han har vært bosatt i Ål kommune siden 1993. Jensen arbeider innen mange ulike sjangre og har komponert musikk til flere TV-filmer, musikaler og konsertmusikk for klassisk gitar, kor og ulike besetninger. Han er også frilansmusiker som gitarist, bassist og pianist. Jensen er gitarist og komponist i jazzbandet Lystjazzensemblet. Han har gitt ut både kammermusikk, komposisjoner for gitar og korverk på Norsk Noteservice  og Cantando (Vigmostad og Bjørke). Utgivelsen Jorda er rund på begge sider med tolv sanger for barnestemmer fikk mye oppmerksomhet. Han ble nominert til «Årets opphaver» til musikkforleggerprisen 2022 i klassen klassisk og samtidsmusikk. I 2022 utkom albumet Spor med kvederen Inger Marie Lien Rust. På denne plata er Jensen produsent, medkomponist, gitarist og har bidratt med tekstskriving. Plata er spilt inn med en nokså stor og variert besetning og er et musikalsk møte mellom folkemusikk, jazz, klassisk og samtidsmusikk. Høsten 2022 vil vil Arild gjøre ferdig et bestillingsverk for sopran, fløyte og klassisk gitar.


== Utdanning ==
Arild Jensen var elev hos Martin Haug både på Drammen kulturskole og på musikklinja på St.Hallvard videregående skole. Han studerte musikk på Østlandets musikkonservatorium i Drammen og Oslo, med Geir Otto Nilsson og Sven Lundestad som lærere i klassisk gitar. Ved konservatoriet i Oslo tok han også et studieår med fordypning i musikkformidling. Fra 2013 til 2014 tok han utdanning i filmmusikkomposisjon på Høgskolen i Lillehammer.


== Filmmusikk ==
Daniel og Simen – dokumentarfilm regissert av Christer Sev, vist på NRK 7. mars 2019
Hillbilly Huckfest – dokumentarfilm regissert av Hallgrim Haug, vist på TV2
Kalde tanker – dokumentarfilm regissert av Erlend Koppergård, vist på NRK
Norsk på italiensk – dokumentarfilm regissert av Hallgrim Haug, vist på TV2
Ormen i Seljordsvannet – vist på NRK Super/Tid for tegn
Ridder (animasjonsfilm) lyddesigner: Arild Jensen, regissør: Hedvig Lien.
Barn som deg – dokumentarfilm regissert av Mari Storstein.


== Musikaler ==
Knut og Fjompenissen – libretto forfattet av Målfrid Breivik, utgitt på Norsk Noteservice
Liti Kjersti – basert på Liti Kjersti og Bergekongen av Hulda Garborg; Jensen var orkesterleder og arrangør/komponist
1996: Cirkus Caruba – libretto forfattet av Eldgrim Springgard, musikk komponert av Arild Jensen; regissert av Tyra Tønnessen


== Medvirker på ==
Spor - CD med Inger Marie Lien Rust og Arild Jensen. Produsent, medkomponist og arrangør. Kveding, strykekvartett, nøkkelharpe, hardingfele og bandbesetning. Utgitt på KVARTS
Jorda er rund på begge sider -Tekstforfatter og komponist. Album med Nesodden teaterfabrikks showkor, div solister og band. Utgitt på Barneselskapet/Grappa
Jo Asgeir Lies CD Sol og Skodde; Jensen laget stryker-arrangementet og medvirket på gitar, oud og mandolin
Knut og fjompenissen – fremført av flere unge solister
En mann med navn Ove (spillefilm); Jensen medvirket på klassisk gitar. Musikken var komponert av Gaute Storås
Lystjazzensemblet: Litt av det ingen har fortalt deg – med Tor Egil Kreken, Espen Bergo, Jo Asgeir Lie utgitt på Hot Club Records
Sugata (dokumentarfilm TV2); Jensen medvirket som gitarist og komponist i samarbeid med Terje Isungset og Eilif Gundersen


== Verkliste ==
Sonate for saxofonkvartett – Norsk Noteservice
Dine Barn – urfremført av fem strykere og fløytist fra Det Norske Kammerorkester og barnekor
Fem solostykker for klassisk gitar – Norsk Noteservice
Ludens, verk for fløyte og klassisk gitar – Norsk noteservice
Hele jorden er pyntet til julen – Arrangement for kor, orgel, piano og solister
Puslespeil -samling med fem verk for jentekor. Tekster av May Grethe Lerum
Jorda er rund på begge sider - 12 sanger for barnestemmer, noteutgivelse på Cantando og album på streamingtjenester
Solemente - Verk for solo charango
Lux Aurea - Verk for solo viola
I denne søte juletid - For blokkfløytekvartetten: Woodpeckers Recorder Quartett
SoMe -Bestillingsverk for Helene Wold (sopran),Anna-Lena Eriksen (fløyte), og Vegar Lund (klassisk gitar)
Norwegian Landscapes - Bestillingsverk for Alturas Duo (Viola and Classical guitar, Connecticut, USA.


== Referanser ==


== Eksterne lenker ==
(en) Arild Jensen på Internet Movie Database